open-index/open-wikipedia-markdown huggingface dataset:
MS «Polycrusader»

**MS «Polycrusader»** var et tørrlastskip bygget ved Uddevallavarvet AB. Uddevalla, Sverige som byggenummer 297. Levert til rederiet Einar Rasmussen i juni 1977.

## «Polycrusader»
*1977: juni: Levert til Kristiansands Tankrederi A/S ved Einar Rasmussen, Kristiansand, som «Polycrusader».
*1987: juli: Innmeldt i Norsk internasjonalt skipsregister

## «Aghia Trias»
*1995: november: Solgt til Alegro International Line ved World Management Inc. Pireus, Hellas.  Omdøpt «Aghia Trias»
*1997: Overtatt av Alegro International Line ved World Management Inc. Panama.
*2001: Sprang lekk i Atlanterhavet. Tauet til Ferrol, Spania
*2002: 19. mai: Ankom Alang, India for hugging.

## Kilder
*

## Bilde
*«Polycrusader»www.shipspotting.com
*«Aghia Trias»www.shipspotting.com

## Eksterne lenker
*
Saga pedo

**Saga pedo** er en løvgresshoppe, den største i Europa, og et av Europas største insekter (den forekommer også i Asia). Den kan bli ca. 12 cm fra issen til spissen av leggebrodden og blir altså nærmere dobbelt så lang som vår vanlige grønne løvgresshoppe. Den er grønn eller grå, med eller uten en hvit eller gul stripe på hver side av kroppen. Arten formerer seg ved parthenogenese («jomfrufødsel»): Hunnene legger ubefruktede egg. Dette er ikke uvanlig blant insekter, men som regel (f.eks. hos mange bladlus) veksler parthenogenetiske generasjoner med én eller flere generasjoner med begge kjønn. Hos *Saga pedo* synes hanner å forekomme ytterst sjelden; én hann skal være observert. Derfor bidrar ikke *Saga pedo* til sensommerens gresshoppesang – tvert imot: Mens de fleste løvgresshopper er altetere, er *Saga pedo* en ren kjøtteter, som særlig lever av andre gresshopper. I likhet med knelere (som løvgresshoppene er fjernt i slekt med) griper hun byttet med de taggete forbena.

## Utbredelse og tilholdssted
*Saga pedo* forekommer i et veldig belte fra Spania og østover i Europa og Asia til Nordøst-Kina, men utbredelsen er spredt og fragmentarisk. I Sentral-Europa går nordgrensen omtrent ved Donau. Arten finnes så langt sør som på Sicilia, men mangler i Afrika. Den hører hjemme i gress og annen vegetasjon, oftest på kalkrik jord, og mest på tørre steder. Voksne individer sees vanligvis i juli–september, men de dør kort etter at de har lagt egg. Den legger noen få dusin egg. Eggproduksjonen er altså forholdsvis sparsom, mens overlevelsesgraden er tilsvarende høy. Eggene legges i jorda og kan overvintre opptil fire ganger. På en eller annen måte får eggene signaler om hvorvidt sesongen ser ut til å bli god (dvs. rikelig med byttedyr) eller dårlig. Vårregn ser ut til å utløse klekking, sikkert en gunstig egenskap i tørre strøk. I noen år klekkes eggene altså ikke, så tilsynelatende kan arten (iallfall lokalt) mangle fullstendig i disse årene. For øvrig er det vanlig at egg av løvgresshopper kan overvintre flere ganger, nettopp for å forhindre at arten dør ut etter en ugunstig sommer.

### Status
Arten regnes som sårbar av IUCN. Men til tross for størrelsen kan den være underrapportert, for den er ikke alltid lett å få øye på, og i motsetning til hos de fleste løvgresshopper kan en heller ikke gå etter lyden. I 2003-06 ble 36 potensielt gode lokaliteter i Slovakia undersøkt for første gang; den ble funnet på syv av dem.

## Referanser
Anklagemyndigheden

**Anklagemyndigheden** er Danmarks påtalemyndighet, som har til oppgave på samfunnets vegne å behandle og føre straffesaker ved domstolene etter reglene i retsplejeloven. Anklagemyndigheden skal sikre at skyldige blir stilt til ansvar, men også at uskyldige ikke blir rettsforfulgt. Derutover fører myndigheten kontroll med at politiets arbeide utføres lovlig.

Anklagemyndigheden, som hører under Justisministeriet, består av Rigsadvokaten (som er øverste sjef for Anklagemyndigheden), tre statsadvokaturer (Statsadvokaten i København, Statsadvokaten i Viborg og Statsadvokaten for Særlig Økonomisk og International Kriminalitet) med de i alt 12 tilhørende politikretsene, samt to politikretsene for henholdsvis Grønland og Færøyene.

I alt beskjeftiger Anklagemyndigheden 1&nbsp;100 ansatte, hvorav langt størstedelen har deres arbeidssted i politikretsene.

## Anklagemyndighedens arbeide
Politidirektøren er offentlig anklager i første instans og dermed ansvarlig for strafforfølgningen (etterforskning og tiltalereisning, samt gjennomføring av straffesaker ved domstolene). Politidirektøren er dessuten sjef for det lokale politi.
Politidirektøren er normalt utdannet jurist, men det er intet lovkrav om dette.

En sjefanklager bistår politidirektøren med kretsens funksjon som påtalemyndighet. I politikretsens påtalemyndighet arbeider dessuten *anklagerfullmektiger*, *anklagere*, *senioranklagere*, *spesialanklagere* og *advokatursjefer*, som alle er jurister. Sjefanklageren skal også være jurist. Den lokale påtalemyndigheten er oppdelt i advokaturer etter fagområder og ledes av advokatursjefer.

## Eksterne lenker
*
Datatilsynet (Danmark)

**Datatilsynet** er et uavhengig statlig tilsyn som organisatorisk hører under Justisministeriet, som dog ikke har instruksjonsmyndighet over tilsynet. Datatilsynet har til oppgave å føre tilsyn med at reglene i persondataloven, som gjennomfører et EU-direktiv, overholdes. Det skjer gjennom å rådgive, veilede samt behandle klager og foreta inspeksjoner hos myndigheter og virksomheter. Datatilsynet består av et sekretariat og et råd (*Datarådet*).

## Referanser


## Eksterne lenker
*
Arktisk Kommando

**Arktisk Kommando** er en kommando i Danmarks forsvar. Kommandoens primære oppgave i fredstid er å sikre riksfellesskapets suverenitet ved å overvåke området omkring Færøyene og Grønland. Arktisk Kommando løser videre oppgaver som fiskeriinspeksjon,  sjøredningstjeneste, pasienttransport og andre oppgaver av samfunnsmessig karakter.

Som følge av *Forsvarsforlig 2010–2014* ble det besluttet å nedlegge de to kommandoene Færøernes Kommando og Grønlands Kommando og erstatte dem med Arktisk Kommando. Kommandoen skal fungere som forbindelsespunkt og koordinator i samarbeidet mellom Forsvaret og de lokale myndigheter.

Arktisk Kommando er fysisk plassert på to primære lokaliteter:
* Nuuk: Hovedkvarter med 36 sivile og militære ansatte plassert i Royal Greenlands tidligere domisil.
* Thorshavn: Forbindelseselement Færøerne (FEF) leier seg inn i samme bygning som blir benyttet av MRCC Tórshavn/Tórshavn Radio og den færøyske beredskapsstyrelsen Tilbúgvingarstovnur Føroya.

## Referanser

## Eksterne lenker
*
Caspar Ecchienus

**Caspar Ecchienus** (ca. 1550 – ca. 1600) var en renessansekomponist, trolig norsk. 

## Liv og verk
Ingenting er kjent om Ecchienus' liv, muligens var han kantor i Norge rundt år 1600.

Caspar Ecchienus er oppgitt som komponist av en firstemmig a cappella motett over Salme 50 (51), vers 12: *Cor mundum crea in me Deus* som oppbevares i det svenske Riksarkivet. Motetten begynner med en imitasjon, men er ellers ganske homofon. Den inneholder såpass mange brudd på tidens komposisjonsregler at det er rimelig å anta at Ecchienus' skolering ikke var den beste. Stykket kan være det første flerstemmige verket av en norsk komponist. Stilistisk tilhører komposisjonen seinrenessansen og ble trolig skrevet kort tid før år 1600.

I en dedikasjon påført manuskriptet til *Cor mundum...* oppgis at Ecchenius er norsk. Dersom det er riktig kan navnet være en latinisering av *Ormestad* eller *Ormsen*.

Ecchenius er sammen med  Johan Nesenus de eneste kjente norske komponistene fra 1500-tallet.

## Kilder
* Nils Grinde: ''Norsk musikkhistorie : hovedlinjer i norsk musikkliv gjennom 1000 år'',  Universitetsforlaget ISBN 82-00-05639-2. S. 51f. Med*Cor mundum*.

## Litteratur
* Olav Gurvin: «Ein tidleg norsk motett», i *Studia Musicologica Norvegica*, bind 1 (1968), side 155-166. Om Caspar Ecchienus’ *Cor mundum*
* Frederick Key Smith: *Nordic Art Music: From the Middle Ages to the Third Millennium*, Westport/Connecticut 2002, s. 7.

## Referanser  og noter


## Eksterne lenker
*  på Bibsys
Frode Lærum

**Frode Lærum** (født 18. desember 1947 på Voss) er en norsk lege ved Akershus universitetssykehus og  professor i eksperimentell radiologi og internasjonalisering. Han er kjent for sin innsats med medisinske hjelpemidler og teknologi.

Lærum er utdannet ved Universität Innsbruck i Østerrike, der han gikk ut i 1974. I 1984 avla han doktorgrad ved Universitetet i Oslo. Han ble i 1985 spesialist i radiologi. Lærum ble i 1987 professor ved Universitetet i Oslo. I 1991 fullførte han mastergrad i helseadministrasjon.

Kongen utnevnte i 2013 Lærum til ridder av 1. klasse av St. Olavs Orden «for sin innsats for utvikling av norsk medisin og helsetjenester.»

## Referanser
Rogalands Arbeiderblad

***Rogalands Arbeiderblad*** var en norsk avis som ble utgitt i Stavanger. Den ble startet 20. november 1926 som Norges Kommunistiske Partis avis for Rogaland.

Avisen kom en gang i uka. Den ble først redigert av en komité, før Elias Gabrielsen ble redaktør fra nummer 20 i 1927.

*Rogalands Arbeiderblad* gikk inn etter mindre enn ett års drift. Siste nummer kom 3. oktober 1927.

## Referanser
National Maritime Museum

**National Maritime Museum** i Greenwich, England er det ledende maritime museum i Storbritannia og blant de største av sitt slag i verden. Museet ble åpnet i 1937 og er en del av Maritime Greenwich verdensarvsted, med Greenwich-observatoriet og Queen's House fra 1600-tallet, felles navn for de ulike museene er  Royal Museums Greenwich.

## Eksterne lenker
* 
*  Offisielt nettsted for museets trykk, med noen av dets fineste bilder
*  National Maritime Museum Photostream (mange foto merket: «no known copyright restriction») på Flickr
Follo Arbeiderblad

***Follo Arbeiderblad*** var en norsk avis som ble utgitt i Ski, senere Drøbak i Akershus. Fra 1923 var den organ for Norges Kommunistiske Parti i distriktet. Avisen kom to ganger i uka.

Etter partisplittelsen i november 1923 fikk Arbeiderpartiet ved årsskiftet hånd om *[[Akershus Arbeiderblad]]*, og *Follo Arbeiderblad* ble derfor eneste avis nystiftede NKP satt igjen med i området. Derfor ønsket man å utvide det geografiske nedslagsfeltet. I midten av januar 1924 endret avisen navnet til ***Akershus Folkeblad***, og trappet i en periode opp til tre utgivelser i uka.

Man måtte imidlertid snart gå tilbake til to ganger i uka, og avisen gikk snart inn. Siste nummer kom 27. juli 1924.

Navnet «Follo Arbeiderblad» ble fra 1947 til 1953 også benyttet på Arbeiderpartiets lokale avis, som ellers kom under navnet *[[Follo (avis)|Follo.]]*

## Redaktører
* Redigert av en komite (fra nr. 17 1923)
* Oskar Stav (fra nr. 39 1923)
* Johan Medby (fra januar 1924)
 
## Referanser
Frid A. Hansen

**Frid Anny Hansen** (født 1952) er en norsk psykolog. Hun er kjent for sitt arbeid med skadelig bruk av rusmidler i familier. 

Hansen ble i 1980 uteksaminert som psykolog fra Universitetet i Oslo. Hun arbeidet ved pedagogisk-psykologisk tjenestekontor i Rissa og Trondheim, før hun begynte ved Barne- og ungdomspsykiatrisk poliklinikk i Telemark. Hansen har siden 1986 vært tilknyttet Borgestadklinikken i Skien, der hun har vært fagsjef fra 1994. I sitt virke har Hansen særlig bidratt til et sterkere familie- og generasjonsperspektiv i forståelsen av skadelig bruk av rusmidler.

Kong Harald V utnevnte i 2013 Hansen til ridder av 1. klasse av St. Olavs Orden «for sin innsats for barn og familier med rusrelaterte problemer.»

## Bibliografi
* Hansen, Frid A.: «Feige hjelpere og glemte barn – rus og familieliv», *Tidsskrift for Norsk Psykologforening*, bd. 45, nr. 10, 2008, s. 1266–1267
* Hansen, Frid A., Guro Brekke og Egil Nordlie: *Graviditet, barn og rusmidler. Prosjekterfaringer til bruk for primærhelsetjenesten, sosialtjenesten og barneverntjenesten* , Oslo: Sosial- og helsedepartementet, 2000. 
* Hansen, Frid A. (red.): *Barn som lever med foreldres rusmisbruk*, Oslo: Ad notam Gyldendal, 1994. 
** Svensk oversettelse: *Barn i familjer med missbruksproblem*, Lund: Studentlitteratur, 1995. 
** Dansk oversettelse: *Børn som lever med forældres alkohol- og stofproblemer*, Sundhedsstyrelsen Socialministeriet, 1996. 

## Referanser
Rogalands Fremtid

***Rogalands Fremtid*** var en norsk avis som ble utgitt i Sauda. Den ble startet som Norges Kommunistiske Partis avis i distriktet, trolig i 1930. Avisen kom en gang i uka.

*Rogalands Fremtid* gikk inn allerede året etter. Siste nummer kom 18. juli 1931.

## Referanser
Ski-VM 2013 – 15 kilometer skiathlon kvinner

**Ski-VM 2013 – 15 kilometer jaktstart kvinner** fant sted i Val di Fiemme, Italia den 23. februar 2013. En gruppe bestående av fem utøvere, Marit Bjørgen, Therese Johaug, Heidi Weng, Kristin Størmer Steira og Justyna Kowalczyk, fikk luke på første runden fristil. Deretter rykket Johaug og Bjørgen fra, og Weng og Størmer Steira dannet en gruppe, mens Kowalczyk falt av. Bjørgen tok gull foran Johaug, deretter tok Weng sin første individuelle medalje foran Størmer Steira. Kowalczyk endte til slutt på en femteplass.

## Resultater
Rennet startet kl. 12:45.

## Referanser
Sikkerhedsstyrelsen

**Sikkerhedsstyrelsen** er en dansk statlig myndighet som har ansvaret for sikkerheten omkring elektrisitet, gass, fyrverkeri og visse forbrukerprodukter. Videre har Sikkerhedsstyrelsen det overordnede ansvar for metrologi og akkreditering og er tillagt rollen som Danmarks edelmetallguardein.

Sikkerhedsstyrelsen ble opprettet 1. januar 2004 gjennom en sammenslåing av Elektricitetsrådet og Danmarks Gasmateriel Prøvning. Den er underlagt Erhvervs- og Vækstministeriet.

## Eksterne lenker
*
Milovan Rajevac

**Milovan Rajevac** (født 2. januar 1954 i Čajetina) er en serbisk fotballtrener og tidligere fotballspiller. 

Rajevac spilte forsvar for Borac Čačak, Røde stjerne Beograd, Vojvodina, Lunds BK, New York Arrows og Sloboda Užice.

Han har trent flere lag, blant annet  og .

## Referanser


## Eksterne lenker
*
Pugio

En **pugio** er en type bredbladet dolk brukt av romerske soldater fra siste århundre av den romerske republikken og under mesteparten av keiserriket. I form kunne den minne om en kort, kompakt utgave av en tidlig *[[Gladius|gladius hispaniensis]]* med et blad med tydelig «midje». 

## Historie
Pugioen utviklet seg som gladiusen fra spanske forbildet. De ble først vanlig på 100-tallet før vår tidsregning. De tidlige utgavene var smalere og lettere enn senere typer, og liknet på de dolkene som ellers var vanlige i middelhavsområdet den gang. Slirene var av tre og trukket i metall. Metalltrekket var gjerne rikt dekorerte. Etter 100-tallet etter vår tidsregning ble slike våpen mindre vanlig, men de dukker opp igjen i funn fra slutten av 200-tallet og utover 300-tallet i en bredere og tyngre utgave. Disse hadde også enklere slirer med mindre metall, og ser ut til i større grad å ha vært bruksvåpen. Mot slutten av Romerriket ble pugioen i stor grad erstattet av kampkniver i bruk blant de mange leiesoldatene som fylte de romerske legionene, men var forsatt i bruk som paradevåpen blant offiserer og endog keisere helt til oppløsningen av Vestromerriket på slutten av 400-tallet.

## Usikker funksjon
Hva pugioene faktisk ble brukt til har vært omdiskutert. De kan åpenbart ha fungert som ekstravåpen, i Roma by hadde for eksempel ikke soldater vanligvis adgang til å bære sverd, men de kunne bære sine militære cingula, som dolken var en del av. Imidlertid ser ikke alle soldater ut til å ha båret pugio. Det er også ukjent om de ble utlevert sammen med annen våpen og utrustning, eller var noe soldatene måtte kjøpe privat. De har vært lite egnet som brukskniver, hvilket bekreftes av de mange funn var mange slags arbeidskniver fra utgravinger av romerske militærleire. De mange påkostede slirene med metallarbeider i bronse, sølv og emalje antyder at pugionene både har fungert som et investeringsobjekt.

## Referanser
Margaret Rule

**Margaret Rule** (født 27. september 1928, død 9. april 2015) var en britisk historiker og arkeolog, kjent for sitt arbeide med utgravingen av «Mary Rose», et krigsskip fra tudortidens England.

## Bibliografi
* *Chichester Excavations*
* *Fishbourne Roman Palace*
* *Mosaic Floors in Britain*
* *The Mary Rose: the excavation and raising of Henry VIII's flagship* (1982)
* *Gallo-Roman trading vessel from Guernsey: the excavation and recovery of a third century shipwreck* (1993)

## Referanser


## Eksterne lenker
* 
*  «Margaret Rule 1 - Baby-sitting the Mary Rose», fra nettstedet SEA YOUR HISTORY
Stranda kirke

**Stranda kirke** kan referere til:
* Stranda (Sløgstad) kirke i Stranda kommune
* Stranda kirke (Leksvik) i Vanvikan
Alexander McKee (forfatter)

**Alexander McKee** (født 25. juli 1918, død 22. juli 1992) var en britisk militærhistoriker, forfatter og amatørdykker, mest kjent for sitt arbeide med utgravingen av «Mary Rose», et krigsskip fra tudortidens England.

## Referanser


## Eksterne lenker
* Nettsted om Alexander McKee , (engelsk)
Even Meldal Schjelderup Cormontan

**Even Meldal Schjelderup Cormontan** (født 4. september 1798 i Øvrebø, død 14. februar 1893 i Franklin i Renville County i Minnesota i USA) var en norsk prest, sønn av prest Hans Nicolai Cormontan og Nicoline Meldal.

Han tok teologisk eksamen 1824. Kapellan i Undal (der faren var sogneprest), sogneprest i Stranda, Beitstaden og Arendal (1847-1882). Alle barna utvandret til Amerika og som pensjonist flyttet han selv dit.

## Referanser
Søren Malling

**Søren Dyrberg Malling** (født 3. februar 1964) er en dansk skuespiller. 

Malling er oppvokst i Kjellerup i Jylland, og ble utdannet fra Skuespillerskolen ved Odense Teater i 1992. Han er kjent som visekriminalkommissær Jan Meyer i Danmarks Radios krimserie *[[Forbrytelsen|Forbrydelsen]]*.

## Filmografi
### Filmer

* 2025: *[[Den siste viking (film fra 2025)|Den siste viking]]*
* 2022: *[[Rose (film fra 2022)|Rose]]*
* 2021: *[[Margrete den første (film)|Margrete den første]]*
* 2019: *[[Gooseboy]]* 
* 2019: *[[De frivillige]]* 
* 2017: *[[Mesteren (film fra 2017)|Mesteren]]*
* 2017: *[[Gud taler ud]]* 
* 2017: *[[Dræberne fra Nibe]]* 
* 2017: *[[Den bedste mand]]* 
* 2016: *[[Forældre (film fra 2016)|Forældre]]* 
* 2016: *[[1864 - brødre i krig]]* 
* 2015: *[[En kongelig affære]]*
* 2015: *[[Mænd og høns]]*
* 2015: *[[Skammerens datter (film)|Skammerens datter]]* 
* 2015: *[[Krigen (film)|Krigen]]* 
* 2013: *[[I lossens time]]* 
* 2012: *[[Kapringen]]* 
* 2010: *[[Alting bliver godt igen]]*
* 2010: *[[Min søsters børn vælter Nordjylland]]* 
* 2009: *[[Vølvens forbandelse]]* 
* 2009: *[[Sorte Kugler]]* 
* 2009: *[[Winnie & Karina - The Movie]]* 
* 2009: *[[Storm (2009)|Storm]]* 
* 2009: *[[Julefrokosten (film fra 2009)|Julefrokosten]]* 
* 2008: *[[Blå mænd]]* 
* 2008: *[[Den du frygter]]* 
* 2007: *[[De unge år: Erik Nietzsche sagaen del 1]]* 
* 2007: *[[Anja og Viktor - Brændende kærlighed]]* 
* 2006: *[[Rene hjerter]]* 
* 2005: *[[Anklaget (film)|Anklaget]]* 
* 2002: *[[Charlie Butterfly]]*
* 2002: *[[Polle Fiction]]*
* 1998: *[[Mifunes sidste sang]]*
* 1998: *[[Når mor kommer hjem (film)|Når mor kommer hjem]]*

### TV-serier

* 2021: *[[Fantomforhold (TV-serie)|Fantomforhold]]* 
* 2020: *[[Efterforskningen]]*
* 2019: *[[Gisseltakingen (TV-serie)|Gisseltakingen]]* 
* 2019–2021 *[[Forhøret (TV-serie)|Forhøret]]* 
* 2018: *[[Kriger (TV-serie)|Kriger]]*
* 2016: *[[Dicte (TV-serie)|Dicte]]*
* 2014: *[[1864 (TV-serie)|1864]]*
* 2013: *[[Europamestrene (TV-serie)|Europamestrene]]* 
* 2012: *[[Hundene i Riga (TV-serie)|Hundene i Riga]]*
* 2010–2022: *[[Borgen (TV-serie)|Borgen]]*
* 2009: *[[Blekingegade (TV-serie)|Blekingegade]]* 
* 2008: *[[Deroute]]* 
* 2007: *[[Forbrytelsen]]*
* 2006: *[[Teatret ved Ringvejen]]*
* 2005: *[[Ørnen (TV-serie)|Ørnen]]*
* 2003: *[[Nikolaj og Julie]]*
* 2003: *[[Forsvar (TV-serie)|Forsvar]]*
* 2003: *[[Er du skidt, skat?]]*
* 2001: *[[Skjulte spor]]*
* 2000: *[[Rejseholdet]]*
* 2000: *[[Hotellet (TV-serie)|Hotellet]]*
* 1998: *[[Taxa (TV-serie)|Taxa]]*
* 1997: *[[Bryggeren (TV-serie)|Bryggeren]]*

## Priser
* 2018: Bodilprisen for beste mannlige birolle – *Den bedste mand*
* 2017: Bodilprisen for beste mannlige hovedrolle – *Forældre*
* 2017: Robertprisen for årets mannlige hovedrolle – *Forældre*
* 2013: Robertprisen for årets mannlige hovedrolle – *Kapringen*

## Referanser
 



## Eksterne lenker
*
Bryggearbeideren

**Bryggearbeideren** ved Drammen havn er en skulptur i bronse laget av kunstneren Arne N. Vigeland i 1975 til minne om bryggearbeiderne på havna. Den ble i 1976 satt opp ved Tollboden, i 1992 ble den forflyttet slik at den ble bedre tilpasset helheten i denne lille parken ved Tollboden.

Skulpturen var en gave fra U. B. Lieds fond, Drammen bys forskjønnelse og gavn, Drammen havnestyre, Export- og Importforeningen og Drammen Sjømannsforening. Hensikten var å reise et minne om bryggearbeidernes slitsomme arbeidsdag etter at den tekniske utviklingen i nyere tid hadde endret arbeidsformene til å involvere mindre manuelt arbeid. Skulpturen er av høy kunstnerisk verdi, regnes for å ha høy verneverdi og er blitt et viktig symbol på havna.

## Bilder

Fil:Bryggearbeideren plakett.JPG|Plaketten på sokkelen.


## Referanser


## Eksterne lenker
* Drammen kommunes kunstregister på digitaltmuseum.org
* ''Oversikt over statuer og skulpturer'', Drammen kommunes nettsider.
* Drammen havns nettsider.
Rosalinde Mynster

**Rosalinde Mynster** (født 1990)  er en dansk skuespiller. 

Hun slo igjennom allerede som tenåring med rollen som Sara i Niels Arden Oplevs film *[[To verdener (2008)|To verdener]]* fra 2008. Senere har hun hatt flere roller, også i TV-serier.

Mynster er datter av skuespillerparet Karen-Lise Mynster og Søren Spanning og søster til filmfotografen Jasper Spanning. Faren fikk en blodpropp i hjernen i 2014 og ble sittende i rullestol frem til sin død i 2020. 

Rosalinde Mynster debuterte litterært med boken *Min fars stemme* i 2022 og i 2024 kom dokumentarfilmen *[[Vores fars sol]]* laget av søsknene i fellesskap. Filmen ble vist under dokumentarfilmfestivlen  i København i 2024. Under Robertfesten 2025 mottok den Robertprisen for årets korte dokumentarfilm.

## Filmografi (som skuespiller)
### Filmer
* 2008 – *[[To verdener (2008)|To verdener]]*  
* 2010 – *Sandheden om mænd* 
* 2012 – *[[En kongelig affære]]* 
* 2017 – *[[Underverden (film)|Underverden]]* 
* 2018 – *[[Christian IV – Den sidste rejse]]* 
* 2021 – *[[Hvor kragerne vender]]* 
* 2023 – *Viktor mod verden* 
* 2023 – *Kysset* 

### TV-serier
* 2013 – *[[Badehotellet]]* 
* 2022 – *[[Carmen Curlers (TV-serie)|Carmen Curlers]]* 

## Bibliografi
* 

## Fotnoter

## Referanser

 

 
 


## Eksterne lenker
*
Laura Bro

**Laura Bro** (født 27. april 1973 i København, er en dansk skuespillerinne. 

Hun er datter av skuespillerne Helle Hertz og Christoffer Bro, og søster til skuespillerne Anders Peter Bro og Nicolas Bro. Hun ble utdannet ved Statens Teaterskole i 2002. I 2003 mottok hun Reumerts Talentpris.

## Filmografi (utvalg)
### Filmer

### TV-serier

## Referanser


## Eksterne lenker
* 
*
CA-modul

**CA-modul** eller **CAM** (engelsk: *conditional-access module*) er et samlebegrep på de mange ulike krypteringssystemer som brukes primært innenfor betal-TV.

Ettersom det finnes flere forskjellige krypteringssystemer er det urimelig og uøkonomisk å utruste en TV-mottaker med lesere for alle disse ulike typene av programkort. For å løse dette problemet har man blitt enige om et standard grensesnitt for en **CA-modul**.  Ved å benytte en CA-modul konstruert for å lese et programkort for et spesifikt krypteringssystem, for eksempel Conax eller Viaccess,  kan TV-mottakeren ta imot sendinger som bruker dette krypteringssystemet.

En CA-modul er bare litt større enn et programkort; lengde 100 mm, bredde 54 mm, tykkelse 5 mm. Den skal skyves inn i en dertil konstruert slisse i TV-mottakeren. Programkortet skyves deretter inn i CA-modulen.
Liste over ordførere i Haram

**Listen over [[ordfører]]e i [[Haram]] kommune** 1837 − 2019 og fra 2023.

## Kilder
*
*
*
*
*
*
*
*
*
*
*
Klaus Tange

**Klaus Tange** (født 7. juli 1962 i København) er en dansk skuespiller og manuskriptforfatter.

Tange ble utdannet fra Skuespillerskolen ved Aarhus Teater i 1985. Han er belønnet med Ebbe Langbergs Hæderslegat 1995, Inge Dams Fond 1995 og Olaf Ussings Hæderslegat 2000.

## Filmografi
* *Blue Tornado* (1991)
* *[[Flammen og Citronen]]* (2008)
* *[[En kongelig affære]]* (2012)
 
### TV-serier
* *Hjerteflimmer* (1998)
* *[[Livvaktene (TV-serie)|Livvagterne]]* (2009) 

## Referanser


## Eksterne lenker
*
Cyron Melville

**Cyron Bjørn Melville** (født 1. juli 1984) er en dansk skuespiller og musiker.

## Karriere
Han er vokst opp i Djursland i Jylland som sønn av den skotske komiker Johnny Melville og danske  Elizabeth Bjørn Nielsen. Han fikk sitt gjennombrudd som *Balder* i TV-julekalenderen *[[Jul i Valhall]]*.

## Referanser


## Eksterne lenker
* 
*
William Jøhnk Nielsen

**William Jøhnk Juel Nielsen** (født 5. juli 1997 i Hundested på Sjælland) er en dansk skuespiller.

Han debuterte i Susanne Biers *[[I en bedre verden|Hævnen]]* (norsk: *I en bedre verden*) som Christian, som akkurat hadde mistet sin mor. I 2012 hadde han rollen som  kronprins Frederik i *[[En kongelig affære]]. I 2016 var han aktuell i den dansk-norske komedien *Bare tjue''.

## Referanser


## Eksterne lenker
*
DSU

**DSU** kan referere til flere ting:

*Dakota State University
*Delta State University
*Delaware State University
*DeSales University
*Denver State University

*Data Service Unit
*Distress Signal Unit
*Dynamic Software Updating
*Disjoint Set Union

*Danmarks Socialdemokratiske Ungdom
*Deutsche Soziale Union

*Dansk Skak Union
*Dansk Skøjte Union
Erika Guntherová

**Erika Guntherová** (født 15. desember 1979 i Teplice, Tsjekkoslovakia, er en kanadisk skuespillerinne.	

## Filmografi
* *Habermann* (2010)
* *[[En kongelig affære]]* (2012)

## Referanser


## Eksterne lenker
* 
* Hjemmeside
Nationalsocialisten

***Nationalsocialisten*** var Svenska Nationalsocialistiska Frihetsförbundets offisielle presseorgan og ble grunnlagt samtidig med partiet i Älvdalen 12. august 1924.

Birger Furugård var bladets ansvarlige utgiver og redaksjonens adresse var hjemmeadressen hans i Molkom. Sigurd Furugård var redaktør og Filip Andersson redaksjonssekretær. Tidsslriftet kom til og begynne med ut en gang i uken og blant skribentene var Alfred Rosenberg.

Etter et opphold i utgivelsen utkom bladet fra høsten 1925 som presseorgan for Furugårds nye parti, Svenska Nationalsocialistiska Bonde- och Arbetarepartiet.

## Referanser
Svenska Nationalsocialistiska Frihetsförbundet

**Svenska Nationalsocialistiska Frihetsförbundet** (forkortet: S.N.F.f.) var den første nasjonalsosialistiske organisasjonen i Sverige.

## Grunnleggelse

Organisasjonen ble grunnlagt av Birger Furugård og hans to brødre Sigurd og Gunnar under et møte i Älvdalen 12. august 1924. Gruppen startet samtidig publikasjonen *[[Nationalsocialisten]]*, med Sigurd som redaktør.

I 1923 hadde Sigurd og Gunnar møtt Adolf Hitler og Erich Ludendorff.

Det påfølgende året skiftet organisasjonen navn til *[[Svenska Nationalsocialistiska Bonde- och Arbetarpartiet]]*. Partiets utbredelse begrenset seg til Värmland. Utgivelsen av *Nationalsocialisten* ble stoppet.

I 1930 ble partiet slått sammen med Sveriges Nationalsocialistiska Folkparti som var ledet av Sven Olov Lindholm, og Nysvenska folkförbundet som var ledet av Stig Bille og dannet Nysvenska Nationalsocialistiska Förbundet (N.N.S.F.) som året etter skiftet navn til Svenska Nationalsocialistiska Partiet (S.N.S.P.).

## Referanser
Katarina södra skola

**Katarina Södra skola** ligger nær Nytorget i Sofia församling på Södermalm i Stockholm.

Skolen ble oppført i 1888 etter tegninger av arkitekten A W Bergström, og var da et praktfullt verk over bestrebelsene for å forbedre forutsetningene for undervisning av barn på det barnerike Södermalm. I kjelleren fantes tidligere et badebasseng som ble tatt ut av bruk på 1970-tallet av økonomiske årsaker. Oljekrisen medførte for høye oppvarmingskostnader. Skolen er i dag en barne- og ungdomsskole med cirka 500 elever og 87 lærere.

## Hendelser
*1. oktober 1888 – Skolen var klar for innflytting
*2005 – Start for et omfattende ombygnings- og renoveringsarbeid av skolebygningen. 
*18. november 2005 – Brann i den den delen av skolen som var stengt på grunn av reparasjoner.

## Kjente personer som har gått på skolen
*Greta Garbo
*Harry Kullman
*Nacka Skoglund
*Arne Domnérus
*Danny Saucedo (årskurs 1–3)

## Se også
* Nord for Folkungagatan finnes Katarina norra skola.

## Eksterne lenker
* Katarina södra skola
Fotografisk Tidskrift

***Fotografisk Tidskrift*** er medlemsblad  for Svenska Fotografers Förbund. Sjefredaktør siden 2010 har vært Jenny Morelli. Hun etterfulgte Gösta Flemming, forfatter av *Centennium*, en bok om svensk fotografihistorie (2007).

Det første nummeret ble gitt ut i 1888 av *Fotografiska Föreningen* som var forgjenger til *Svenska Fotografers Förbund*.

Fotografisk Tidskrift henvender seg ikke bare til forbundets medlemmer, men også til andre som er interessert i det som hender innen det profesjonelle bildeområdet. Hvert nummer inneholder blant annet fotografpresentasjoner, artikler om den tekniske utviklingen, tips for bedre bilder, bokanmeldelser, debatt, juridiske spørmål og gjestekronikker. Medlemmer og abonnementer får dessuten tilgang til fordypningsmaterialet om tekniske artikler og tester som legges opp på SFF-nettsiden.

## Referanser


## Kilder
*

## Eksterne lenker
*
Clarkson College

**Clarkson College** er en privat høyskole i Omaha, Nebraska som tilbyr lavere og høyere grader innen helsevitenskap. Studieretninger er innen sykepleie, medisinsk bildevitenskap, bildeinformatikk, radiologiteknologi, helseøkonomi, fysikalsk terapiassistanse og profesjonsutvikling. Det er tilknyttet Episkopalkirken og Nebraska Medical Center. Totalt antall studenter var mer enn  i august 2011.

## Historie
Clarkson College ble grunnlagt i 1888 av Bishop Clarkson Memorial Hospital i Omaha, Nebraska som et toårig sykepleierkurs. I 1902 ble det utvidet til en treårig sykepleierskole.

Skolen stengte i 1955 på grunn av budsjettproblemer, men en stor donasjon i 1960 gjorde at den kunne gjenåpne.

På 1970-tallet begynte Clarkson College å ta opp mannlige studenter og på 1980-tallet mottok Clarkson College akkreditering av North Central Association og National League for Nursing. Andre program ble lagt til etter som institusjonen vokste.

I 1992 flyttet Clarkson College til sin nåværende plassering på 42. og Dodge Streets. Et boliganlegg og studentsenter ble lagt til universitetsområdet i 2004.

## Referanser


## Eksterne lenker
* 
* Clarkson College på Facebook
Nedslaget på Jupiter i 2010

**Nedslaget på Jupiter i 2010** var et kosmisk nedslag på Jupiter av et objekt som hadde en diameter på 8-10 meter. Objektet kan ha vært en asteroide, komet, kentaur, utdødd komet eller en midlertidig satellitt.

Nedslaget fant sted den 3. juni 2010, og ble oppdaget av amatørastronomen Anthony Wesley fra Murrumbateman i New South Wales i Australia, og ble filmet av amatørastronomen Christopher Go fra Cebu på Filippinene. Wesley var den samme som oppdaget nedslaget på Jupiter i 2009.

## Referanser
Liste over damplokomotiver hos Norsk Hoved-Jernbane

**Liste over damplokomotiver hos Norsk Hoved-Jernbane** omfatter alle damplokomotiver brukt av jernbaneselskapet Norsk Hoved-Jernbane (N.H.J.).

NHJ var Norges første jernbaneselskap, og var de første til å ta i bruk damplokomotiver i Norge. De første ankom i 1851 til Hovedbanens anlegg. Da banen ble innlemmet i NSB i 1926 inngikk NHJ-lokomotivene i NSBs lokpark og ble klassifisert deretter. Da NHJ i mange år hadde et tett samarbeid med Statsbanene, var overgangen i 1926 nesten bare en formalitet. Allerede fra midten av 1860-tallet ble NHJ og Statsbanenes normalsporede lokomotiver innordnet i en felles nummerserie. Det var derfor intet behov for å omnummerere NHJs lokomotiver ved innlemmelsen i NSB i 1926.

Både NSB og NHJ begynte rundt 1900 å klassifisere sine lokomotiver i typer. NSB valgte å bruke numre, mens Hovedbanen valgte bokstaver (litra). Nedenstående liste viser samtlige av Hovedbanens lokomotiver fra 1851 til 1927, hva slags litrabokstav de hadde hos NHJ og hvilken typebetegnelsen de fikk hos NSB i 1927.

## Litteratur
* 
* Norsk Jernbaneklubb: *[http://forsk.njk.no/mdb/mdbp.php?aid=1 Materielldatabasen, Damplokomotiver] *
Kyrka och Folk

***Kyrka och Folk*** er et svensk tidsskrift som gis ut av Kyrkliga Förbundet för evangelisk luthersk tro. 

*Kyrka och Folk* har utkommet siden 1924. Redaksjonen hadde opprinnelig sitt sete i Uppsala, men har fra 1934 holdt til i Göteborg. Tidsskriftet kom opprinnelig ut månedlig, men kommer nå ut ukentlig. Et annet kortlivet tidsskrift med samme navn ble utgitt i 1917 i Enskede.

## Referanser


## Kilder
*Libris

## Eksterne lenker
*
Troms Fylkes Kommunistblad

***Troms Fylkes Kommunistblad*** var en norsk avis som ble utgitt i Tromsø ved årsskiftet 1923 - 1924, i den politiske turbulensen etter den store splittelsen i Arbeiderpartiet og stiftelsen av Norges Kommunistiske Parti.

Etter partisplittelsen fikk NKP først hånd om Tromsøs sentrale arbeideravis *[[Nordlys (avis)|Nordlys]]*, men allerede 15. november tok Arbeiderpartiet over denne avisen. NKP svarte umiddelbart med å lansere sin egen avis: *Troms Fylkes Kommunistblad*.

NKPs avis rakk imidlertid bare å komme ut med ett nummer i 1923, for etter to utgaver av *Nordlys* i AP-regi klarte «nykommunistene» igjen å erobre denne avisen. *Nordlys* var nå på NKPs hender fram til 20. januar 1924. Da tok Arbeiderpartiet nok en gang over avisen, og denne gangen for godt.  

NKP måtte for annen gang ty til *Troms Fylkes Kommunistblad*, som de mente å gi ut to ganger i uka. Avisen fikk imidlertid et kort liv. Etter bare seks nummer gikk den inn 23. februar 1924.

Redaktør for avisen var Peder Kåsmoli.

## Referanser
Buys Ballotmedaille

**Buys Ballotmedaille** er en pris gitt av Det kongelige nederlandske vitenskapsakademi (KNAW). Den ble opprettet i 1888 for å hedre arbeidet til meteorologen C. H. D. Buys Ballot.  Prisen blir delt ut omtrent hvert tiende år til en person som har bidratt betydelig til meteorologien.

## Mottakere
Disse har fått medaljen:
* 1893 &ndash; Julius von Hann, Østerrike
* 1903 &ndash; Richard Assmann og Arthur Berson, Tyskland
* 1913 &ndash; Hugo Hergesell, Tyskland
* 1923 &ndash; Napier Shaw, Storbritannia
* 1933 &ndash; Vilhelm Bjerknes, Norge
* 1948 &ndash; Sverre Petterssen, Norge
* 1953 &ndash; Gustav Swoboda, Tsjekkoslovakia (tsjekker)
* 1963 &ndash; Eric Palmén, Finland
* 1973 &ndash; Joseph Smagorinsky, USA
* 1982 &ndash; Aksel C. Wiin-Nielsen, Danmark
* 1995 &ndash; Veerabhadran Ramanathan, USA
* 2004 &ndash; Edward Norton Lorenz, USA

## Referanser


## Eksterne lenker
* Priser og fond, Koninklijke Nederlandse Akademie van Wetenschappen
MS «Fjordkongen»

**MS «Fjordkongen»** er det tidligere navnet på en hurtigbåt bygd ved verftet Fjellstrand A/S i 2005. Dette var den femte "Fjordkongen" i rekken.

Båten blei levert til selskapet som da het Troms Fylkes Dampskibsselskap ASA. MS «Fjordkongen» og søsterskipet MS «Fjorddronningen» ble satt inn på strekningen Tromsø–Finnsnes-Brøstadbotn-Engenes–Harstad og trafikkerte denne strekninga frem til de i 2011 ble erstattet av noen mindre båter som var billigere i drift. Det viste seg imidlertid at de nye båtene led av en rekke mangler. Følgelig ble «Fjordkongen» og «Fjorddronningen» satt inn igjen i ruten fra og med 6. mai 2011 frem til juni 2011. 

Deretter lå MS «Fjordkongen» i opplag i Eidkjosen i Tromsø til den ble solgt til Korea før jul i 2013. Skipet heter i dag «Korea King» og går mellom den sørkoreanske byen Inchenon og noen øyer i nærheten.

## Teknisk informasjon
M/S «Fjordkongen» seilte med et mannskap på seks personer og er klasset i DNV @1A1- HSLC- Passenger- R3-NOR-E0 med passasjersertifikat fra NMD etter IMO HSC code 2000 kategori A fartøy og fartsområde 4.

*Skipsklasse: Flying Cat 46
*Byggeår: 2005
*Verft: Fjellstrand A/S
*Loa: 45.20 m
*Br: 11.20 m
*Passasjerer: 350
*Fart: 37 knop.
*Motor: 4x MTU 12V 4000 M70 (4x 1740 kW @ 2000 o/min)
*Brennoljetankene består av to tanker à 3000 liter og to à 5000 liter. Ferskvannskapasiteten er 1500 liter.

## Historie
*28. februar 2005: Levert frå Fjellstrand A/S (1672)
*2011: Lagt i opplag i Eidkjosen vest for Tromsø
* 2013: Solgt til Korea sammen med «Fjorddronningen»

## Referanser


## Eksterne lenker
* 
*
Trevat

**Trevat** er en avfolket landsby som tidligere besto av gårdsdrift. Stedet ligger i Trinity County i den amerikanske delstaten Texas.

Befolkningen var 120 innbyggere i 1895. I dag består stedet av en kirkegård og et par hus.
Ptolemaios Filadelfos

**Ptolemaios Philadelphos** (gresk: Πτολεμαῖος ὁ Φιλάδελφος, «Ptolemaios som elsker sin bror»; født august/september 36 f.Kr. – død ukjent) var en ptolemeisk prins og var den yngste sønnen til den gresk-ptolemeisk dronningen Kleopatra VII av Egypt og den romerske triumvir Marcus Antonius.

Han ble født i Antiokia i datidens Syria (i dag en del av Tyrkia) og var gresk-makedonsk og romersk avstamning. Han var oppkalt etter Ptolemaios II Filadelfos, den andre farao i ptolemeerdynastiet, og Kleopatras hensikt var å gjenskape storheten til det ptolemeiske kongedømme i Egypt og dets tidligere besittelser i det østlige Middelhavet. I slutten av 34 f.Kr. ved den religiøs-politiske donasjonene i Alexandria ble Ptolemaios Philadelphos (i navnet) gjort til hersker av Syria, Fønikia og Kilikia.

Hans foreldre ble beseiret av deres romerske motstander Octavianus (den senere Augustus) i løpet av sjøslaget ved Actium utenfor kysten av Hellas i 31 f.Kr. Året etter begikk begge foreldrene selvmord da de innså nederlaget da Octavianus og hans hær invaderte Egypt.

Octavianus fraktet Ptolemaios Philadelphos og hans eldre søsken Aleksander Helios og Kleopatra Selene II fra Egypt og til Roma. Octavianus feiret sin militære triumf gjennom Romas gater ved å føre de tre barna i gylne kjettinger. Disse var så tunge at de ikke kunne gå, noe som skaffet dem sympati fra romerne. Dio Cassius nevner kun tvillingene i sin Romas historie, og ikke Ptolemaios. Om det betyr at han ikke overlevde sjøreisen er ukjent. De tre søsknene ble gitt til Octavia den yngre, søster av Octavianus, og Marcus Antonius' lovmessige romerske hustru. Hun ga dem utdannelse som om de var hennes egne barn.

Guttens skjebne er ukjent. Plutark sier at det eneste av barna til Antonius som Octavianus drepte var Marcus Antonius Antyllus. De antikke kildene nevner ingen militær tjeneste, politiske karriere, skandaler, ekteskapplaner eller etterkommere. Om han overlevde barndommen er det sannsynlig at noe av dette ville ha blitt nedtegnet. Kildene nevner heller ikke når Aleksander Helios og Ptolemaios Filadelfos døde. Om Octavianus sparte livene deres da han erobret Egypt, kan han likevel ha fått dem ryddet av vegen ved en senere anledning, enten før eller etter bryllupet til søsteren. Begge gutten var en mulig trussel for hans styre etter hvert som de ble eldre. Det er også sannsynlig at begge guttene kan ha død av sykdom, skjønt det er umulig å vite om det skjedde før eller etter bryllupet. Det er spekulert i at Ptolemaios døde av sykdom vinteren 29 f.Kr., men det er ikke bekreftet.

## Referanser


## Litteratur
* Clauss, Manfred (1995): *Kleopatra*. München, s. 64; 68f.; 103.
* Volkmann, Hans (1959): «Ptolemaios 38)» i: *Paulys Realenzyklopädie der klassischen Altertumswissenschaft*. Stuttgart, bind XXIII 2, s. 1761.
Schweizerische Lokomotiv- und Maschinenfabrik

**Schweizerische Lokomotiv- und Maschinenfabrik** (**SLM**) er en sveitsisk lokomotiv- og maskinfabrikk beliggende i Winterthur. Fabrikken ble grunnlagt i 1873.

Etter den fransk-tyske krig fikk fabrikken så godt som monopol på leveranser av lokomotiver til eget land, og hadde i 1896 levert  lokomotiver. Fabrikken leverte 31 damplokomotiver til Norge..

## Referanser
NHJ litra B

Norsk Hoved-Jernbanes (NHJ) damplokomotiver nummer 6–10 og 85–88 med akselrekkefølge 1'B ble levert mellom 1890 og 1898. 8–10 var ombygd fra en tidligere loktype på NHJs verksted, mens 6–7 og 85–88 var nybygde. 8 og 10 hadde to-akslet tender (1'B-2) og ble fra 1900 benevnt **NHJ litra B**. Nummer 9 hadde tre-akslet tender (1'B-3) og ble benevnt **NHJ litra B<sub>1</sub>**, mens de nybygde (som også hadde tre-akslet tender) ble benevnt **NHJ litra B<sub>2</sub>**. B1 og B2 ble sammen med litra A<sub>1</sub> fra 1923 benevnt **NHJ litra J**. De fem siste lokomotivene som var i drift ble formelt overtatt av NSB sammen med resten av materiellet på Hovedbanen i 1926, men ble ikke gitt nytt typenummer og i stedet utrangert etter kort tid.

## Historie
De første tre lokene, nr. 8–10, var egentlig ombygginger som ble gjort i 1890-93 av tre eldre B-koblede godstogslokomotiver med disse numrene. Antagelig var det bare litt av rammen og drivhjulene som ble brukt fra de opprinnelige maskinene, så i realiteten var dette en nybygd loktype, konstruert på Norsk Hoved-Jernbanes eget maskinverksted i Oslogate 3 i Kristiania, under verksmester Ole Adamsens ledelse. De 2-akslede tenderne til nr. 8 og 10 kom fra lokene 6–7, som hadde blitt ombygd med disse i 1964–65. Den 3-akslede tederen til nr. 9 kom antagelig fra den forulykkede nr. 11 (som ville blitt litra A) som ble utrangert etter en kjeleksplosjon på Strømmen i 1888. Lokene fikk nye kjeler plassert lenger fram på ramme, en Adamsenboggi foran, og Adamsens sleidstyring erstattet den tidligere Stephensonstyringen lokene hadde opprinnelig. Ombyggingen ble ansett som svært vellykket og man hadde fått en loktype brukbar i alle slags tog. Konstruksjonen medførte at seks nye lok etter samme konstruksjon ble bestilt fra utenlandske lokomotivverksteder. Disse tre første lokene fikk i 1900 betegnelsen litra B og B1, da nr. 9 skilte seg litt fra de to andre med en annen tenderkonstruksjon.

De nybygde lokene fikk betegnelsen litra B2 og ble levert fra Hanomag (6–7 i 1893), Nydquist & Holm (85–86 i 1896) og Schweizerische Lokomotiv- und Maschinenfabrik (87–88 i 1898).

Etter at Hovedbanen fikk betydelig større lok fra rundt 1910, ble disse egentlig lette lokomotiv degradert til sekundære oppgaver som skiftetjeneste, assistansekjøring mellom Lillestrøm og Strømmen, og lokaltog mellom Lillestrøm og Jessheim. De ble utrangert i årene 1919–1927 og ble aldri innlemmet i NSBs typesystem til tross for at noen av dem formelt rakk å bli NSB-maskiner i 1926.

## Se også
* Liste over damplokomotiver hos Norsk Hoved-Jernbane

## Litteratur
* 

## Eksterne lenker
* NHJ B  – NJK Materielldatabasen
Magdalene Sophie Buchholm

**Magdalene Sophie Buchholm** (født Bentzen 15. mars 1758 i Skien, død 12. august 1825 i Kragerø) var en norsk forfatter. Buchholm var lyriker og den eneste norske kvinne som på slutten av 1700-tallet ble anerkjent som forfatter. Hun ble i sin tid hyllet som *Nordens [[Sappho]]*.

## Familie
Magdalene Sophie Buchholm var datter av justisråd senere bergamtsforvalter Mogens Bentsen (1715–70) og Sophie Hellesdatter/Heltzen (1720–98). Hun ble 12. september 1777 gift med skipsprest, senere sogneprest Peter Leganger Castberg (1752–1784). Som enke ble hun 31.oktober 1785 gift med kjøpmann i Flekkefjord, senere tollinspektør Joachim Frederik Buchholm (ca. 1762–1834). Hun var mor til lege og døvelærer Peter Atke Castberg (1779–1823) og forfatter Petrea Buchholm (1786-1870).

## Liv og virke
Buchholm virket fra 1770-årene i København, der hun var med i Norske Selskab. Diktene hennes ble publisert i Norske Selskabs skrifter og i ulike tidsskrifter. I 1793 utga hun diktsamlingen *Poesier* (gjenutgitt i utvidet utgave i 1806). I 1783 fikk Det Norske Selskabs hederspris, ringen med den grønne sten, etter publiseringen av «heroiden» (et oppdiktet brev fra en heltinne til sin elskede) *Adeluds til Torkild Trondesen*. 

Ragna Nielsen har et kapittel om Magdalene Buchholm i sin bok *Norske Kvinder i det 19de Aarhundrede. 1* (1904).

## Utgivelser
* *Adeluds til Torkild Trondesen*, i Poetiske Samlinger, hf. 2, utg. av Det Norske Selskab, København 1783
* *Poesier*, København, 1793. Digitalisert utgave fra Nasjonalbiblioteket
* *Zetlitz' Minde*, i Det norske Nationalblad 1821, s. 129–130

## Referanser


## Litteratur
* Ragna Nielsen:  S. 85-99.

## Eksterne lenker
*
Johan Christopher Haar Daae

**Johan Christopher Haar Daae** (født 2. august 1759 i Lindås, død 10. september 1827 i Veøy) var en norsk prest, sønn av magister Ludvig Daae (1723–1786). Han tok teologisk eksamen i 1781. Daae arbeidet først for den geografiske landmåling i Jylland i fire år, før han ble kapellan i Lindås hos faren. Daae var sogneprest i Norddal (1804-1820), deretter i Veøy i Romsdal der han etterfulgte Jens Stub. Han var gift med Susanne Grythen (1760-1828). 

Daae ble sammen med kirkeverge Ole A. Dahle valgt til å representere Norddal prestegjeld (inkludert Sunnylven med Geiranger) på møtet 25. mars 1814 der utsendinger fra Romsdals amt til Riksforsamlingen ble valgt.

Birgitte Christine Daae, datter av Johan Christopher Haar Daae, var husholderske hos enkemannen Hans Conrad Thoresen. I 1830 giftet Thoresen seg med Birgittes yngre søster Sara Margrethe. Birgitte flyttet da til broren Ludvig Daae (1792–1879) på Solnør der hun bestyrte husholdningen til 1834 da hun flyttet Stranda for å arbeide i Aage Schavlands husholdning.

## Etterkommere

* Johan Christopher Haar Daae
** Ludvig Daae (1792–1879), offiser, kjøpte Solnør i Skodje
*** Margrete Giørwel Daae (1825-1887), gift med Peter Gustav Zwilgmeyer
*** Ludvig Daae (1829–1893), norsk jurist og politiker, gift med Anne Christine Skavlan (1836–1904), datter av presten Aage Schavland
**** Aagaat Gerhardine Skavlan Daae (1864-1946), bibliotekar, historiker
** Anders Daae (1802–1866), sogneprest i Kvernes og prost for Nordmøre
** Sarah Margrethe Daae (6. april 1806 – 10. mai 1841), gift med Hans Conrad Thoresen 
*** Suzannah Daae Thoresen (1836–1914), gift med Henrik Ibsen

## Referanser
Ski-VM 2013 – Lagsprint kvinner

**Lagsprint kvinner** under ski-VM 2013 ble avholdt 24. februar 2013 i Val di Fiemme.

## Resultater
Rennet startet kl. 12:00.
### Kvalifisering
; Heat A

;Heat B

### Finale

## Referanser
Kjesäter

**Kjesäter** (eller *Kesätter*, eldre benevnelse *Kesäter*) er et slott i Vingåkers kommune, Södermanland. Slottet ble oppført i årene 1865–1870, tegnet av J.F. Åbom. Under andre verdenskrig ble Kjesäter tatt i bruk som mottak for flyktninger fra det tyskokkuperte Norge, og rundt 50&nbsp;000 flyktninger passerte gjennom leiren.

## Historikk
Kjesäter kan spores tilbake til 1300-tallet. I middelalderen tilhørte Kjesäter en periode Julita kloster. Godset ble mot slutten av 1800-tallet eid av Carl Trolle-Bonde, som også ble født der i 1843.

Under andre verdenskrig ble Kjesäter benyttet som en innslusningsport for om lag 50&nbsp;000 flyktninger fra Norge og også av de såkalte polititroppene.


Fil:Kjesäter - 7141409945.jpg|Norske flykninger (1945)
Fil:Kjesäter - 7141411141.jpg|Norske flykninger (1945)
Fil:Kjesäter - 7141411581.jpg|Norske flykninger (1945)
Fil:Kjesäter - 7141412461.jpg|Norske flykninger (1945)

I 1960 solge Vingåkers kommune Kjesäter Slott til Sveriges scoutförbund (speiderbevegelsen) for 1 krone for etableringen av *[[Kjesäters folkhögskola]]*. I 1983 ble et vandrerhjem med totalt 30 senger innviet, som ble knyttet til Svenska Turistföreningen.

Som følge av økonomiske vanskeligheter ble Kjesäters Folkhögskola lagt ned i 2011. I dag driver speiderne (scouterna) folkehøyskolevirksomhet på flere steder under navnet Scouternas Folkhögskola.

Kjesäters Gods, med om lag 1000 hektar jord og skog, eies av den friherreslekten Hamilton af Hageby, som har hovedsete på Boo slott i Närke.

## Litteratur
*Trolle-Bonde, Carl (1892). *Kjesäter: anteckningar ur familjelifvet och gårds handlingar m. m.* Stockholm: Samson & Wallin. Libris 1621634

## Eksterne lenker
* 
* Om Kjesäter, fra *Norsk krigsleksikon*
* Om Kjesäter, og de norske flyktningene - kilde: Riksarkivet
* Kjesäterkartoteket, Digitalarkivet.
Stanley Miller

**Stanley Lloyd Miller** (1930–2007) var en amerikansk kjemiker og biolog. 

Han er kjent for sine studier i livets opprinnelse, deriblant Miller-Urey-eksperimentet som påviste at organiske komponenter kan frembringes av enkle kjemiske prosesser fra uorganiske substanser. Det har senere likevel blitt påvist at forholdene i eksperimentet ikke var en nøyaktig representasjon av den tidlige jordatmosfæren.

## Referanser